Afon Kunar - Wicipedia

# Afon Kunar

### Oddi wrth Wicipedia, y gwyddoniadur rhydd.

Mae Afon Kunar (Perseg/Pashto: Kunar Rud) yn afon tua 480 km o hyd, a leolir yn nwyrain Afghanistan a gogledd-orllewin Pakistan. Mae afon Kunar yn cael ei bwydo gan ddŵr rhewlifau ac eira copaon yr Hindu Kush. Ymuna afon Lutkho ag afon Mastuj fymryn i'r gogledd o dref Chitral ym Mhacistan; ar ôl hynny mae'n cael ei adnabod fel Afon Chitral, cyn llifo yn ei blaen i'r de i ddyfryn Kunar, yn Nuristan, Afghanistan, lle y'i gelwir yn Afon Kunar.

Mae afon Kunar yn llifo i afon Kabul fymryn i'r dwyrain o ddinas Jalalabad yn nwyrain Afghanistan. Gyda'i gilydd, mae'r dyfroedd yn llifo yn eu blaen fel Afon Kabul i gyfeiriad y dwyrain, heibio Bwlch Khyber i Bacistan, gan ymuno yn afon Indus ger dinas Attock.

Cyn i ddyfrynnoedd Kunar a Chitral gael eu rhannu rhwng Afghanistan a Pacistan, roedd glannau afon Kunar yn llwybr masnach pwysig, gan ei bod y ffordd hawsaf i deithio i lawr o fynyddoedd y Pamir i wastadeddau is-gyfandir India.

Wedi dod o "http://cy.wikipedia.org../../../a/f/o/Afon_Kunar_6d37.html"

Categorïau: Afonydd Afghanistan | Afonydd Pakistan

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English